Ալլա Հարությունյան – Սկզբում ընկեր Մովսիսյանը, մեր դպրոցի տնօրենը, ասեց, որ դպրոց մի մարդ է եկել, ով ցանկանում է Հայր Սուրբի համար երգչախումբ ստեղծել: Ինձ նույնպես խորհուրդ տվեցին ընդգրկվել: Մեծ սիրով համաձայնվեցի ու հիմա երգում եմ երգչախմբում: Անկեղծ ասաց, մինչ այդ էի ես եկեղեցի գնում (ոչ այնքան հաճախ), բայց չէի զգում այն կարևորությունը, որ զգում եմ հիմա, հատկապես, եկեղեցական շարականներ երգելուց: Շարականնները մի առանձնահատուկ ուժ ունեն, որոնք գրավում են մեզ ու համախմբում: Հայր Սուրբը սուրբ մարդ է, մարդ, ում նմանը աշխարհում դժվար է գտնել: Նա միշտ հասկանում է բոլորին, աջակցում, խորհուրդներ տալիս: Ես նրան շատ եմ սիրում: Առաջին անգամ Երևանում հանդես գալը մեզ համար փոքր ինչ դժվար էր (դե’, մի քիչ հուզված էինք), բայց մենք կարողացանք արդարացնել մեզ (չէ՞ որ վերջիվերջո դրանից մեր ու էլի շատ մարդկանց պատիվն էր կախված): Մենք լավ հանդես եկանք ու բոլորին դուր եկավ մեր ելույթը: Մեզ շատ օգնում ու աջակցում են մեր խմբավարը, Սիմոնը, Հայր Սուրբը ու էլի շատ մարդիկ: Նրանց ներկայությունը մեզ շատ է օգնում, օգնում, որ դժվարություններ չունենանք: